Династията на Тюдорите е известна европейска кралска династия с уелски произход, управлявала кралство Англия и подчинените му територии, включително феодална Ирландия и кралство Ирландия, от 1485 до 1603. Нейният първи монарх е Хенри Тюдор, потомък по бащина линия на владетелите на уелското кралство Дехеубарт. По майчина линия той е потомък на клон на английската кралска династия Ланкастър. Семейството на Тюдорите взима властта веднага след Войната на розите, в която побеждава династията Ланкастър. Първият от династията спечелва короната на Англия в битката на розите, където династията Тюдор започва своето управление побеждавайки Йорк. Хенри VII се жени за Елизабет Йоркска, която му ражда 4 деца, те са Мери (кралица на Франция), Маргарет (кралица на Шотландия), Артур и Хенри, който по-късно става Хенри VIII. Артур е най-големият и бива сгодяван за Катерина Арагонска.